Diari Oficial de la Generalitat Valenciana


Sumari del DOGV 8847, del 01-07-2020 (2020/4559)

Informació pública de la resolució de l'informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual 14 de les normes subsidiàries de planejament municipal de Xaló.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8847

Data del DOGV
:   01-07-2020

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2020/4559


Data del document
:   07-04-2020

Organisme emissor
:   Ajuntament de Xaló

Tipus de document
:   Anunci

Descriptors 

:   * Xaló
    * pla d'urbanisme
    * administració local

Informació pública de la resolució de l'informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual 14 de les normes subsidiàries de planejament municipal de Xaló. [2020/4559]  
Per mitjà de la Resolució de l'Alcaldia de l'Ajuntament de Xaló núm. 56033010he87, de 7 d'abril de 2020, s'ha resolt:  
  
«Resolució de l'informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual 14 de les normes subsidiàries de planejament municipal de Xaló.  
  
Antecedents de fet  
Vist que per l'arquitecte tècnic municipal, el set d'abril de 2020, s'ha informat el següent:  
Francisco Mengual Sendra, enginyer d'edificació i arquitecte tècnic municipal de l'Ajuntament de Xaló, a requeriment del senyor alcalde president de l'Ajuntament de Xaló sobre la tramitació d'aquesta modificació puntual, té l'honor d'emetre el següent:  
  
INFORME  
  
Antecedents  
Primer. Amb data 1 de febrer de 2018 per acord de l'Ajuntament Ple es va acordar sol·licitar l'inici de l'avaluació ambiental i territorial estratègica de la modificació puntual número 14 de les normes subsidiàries de planejament del municipal de Xaló. L'enginyer d'edificació i arquitecte tècnic municipal que subscriu ha redactat el document tècnic en format paper i digital.  
Segon. Consta en l'expedient de conformitat amb l'article 49.bis de la Llei 1/2019, de 5 de febrer, de la Generalitat, de modificació de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (DOGV 8481, 07.02.2019) la consulta pública prèvia prevista. Després d'aquesta consulta no s'ha aportat cap suggeriment sobre aquest tema. S'ha publicat en el portal web i s'ha notificat a diverses associacions de la localitat, concretament a l'Agrupació Musical Jalonense i a l'Agrupació Musical Festival Band i al Col·legi d'Educació Infantil i Primària Virgen Pobre de Xaló.  
  
Tercer. Aquesta modificació puntual núm. 14 té per objecte el canvi de qualificació de la parcel·la d'ús dotacional públic administratiu sanitari del carrer del Canonge Pedro Mauri, núm. 7, de 247 m² (antic Ajuntament) i qualificar-la com a residencial entre mitgeres del centre tradicional.  
La normativa urbanística que s'aplicaria a la parcel·la en qüestió seria la norma «30.1 nuclis històrics. Residencial entre mitgeres, nucli tradicional» quant als paràmetres urbanístics, i la norma 29.1.1 del document de les normes urbanístiques de les normes subsidiàries de Xaló quant als usos. A manera de resum, les característiques fonamentals:  
- Ús principal: residencial, compatible amb terciari.  
- Fons màxim 20 metres, excepte la planta baixa que pot arribar al límit parcel·la.  
- Nombre de plantes màximes: tres (altura mínima una menys que la màxima).  
- Altura màxima de cornisa és de 10 metres.  
La motivació per a aquest canvi de qualificació deriva de no haver-se aconseguit la implantació efectiva de l'ús dotacional públic amb ús administratiu assistencial, que li va atorgar el planejament vigent, normes subsidiàries del planejament municipal de Xaló, des de l'aprovació definitiva l'any 1994 (vegeu l'apartat 2 de la memòria informativa i justificativa del document tècnic de la modificació puntual núm. 14).  
  
Quart. L'òrgan ambiental i territorial en aquest procediment és l'Ajuntament de Xaló de conformitat amb el que s'estableix en l'article 48.c de la Llei 5/2014, d'ordenació del territori, urbanisme i passatge, per afectar únicament a l'ordenació detallada del sòl urbà definida en la LOTUP. En el mateix sentit ha informat el Servei Territorial d'Urbanisme (STU) d'Alacant amb data 31 de gener de 2019 i 17 d'octubre de 2019.  
Segons disposa l'article 48.c de la LOTUP: «L'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i cooperació de les diputacions provincials d'acord amb la legislació de règim local, en els següents casos (...)», i és aplicable a aquest supòsit l'apartat 1, referit als «instruments de planejament urbanístic que afecten únicament a l'ordenació detallada del sòl urbà definida en la present llei».  
Com que no es concreta quin òrgan municipal és el competent per a realitzar l'avaluació ambiental i territorial estratègica en el si de l'ajuntament, hi és aplicable el que es disposa per l'article 21.1.s de la Llei 7/1985, de 2 d'abril, reguladora de les bases del règim local (LRBRL), segons el qual aquesta competència correspondria a l'alcalde president.  
  
Cinqué. La documentació tècnica que hi ha en l'Oficina Tècnica Municipal sobre aquest tema és la següent:  
1. Document inicial estratègic (conté el que s'exposa en l'article 50 de la LOTUP).  
2. Esborrany del pla o programa.  
La documentació indicada és conforme amb el que estableix l'article 50 de la Llei 5/2014, de 25 de juliol, d'ordenació del territori, urbanisme i paisatge, de la Comunitat Valenciana (LOTUP).  
  
Considerant que:  
Primer. Per part de l'Ajuntament de Xaló, el qual ostenta la condició d'òrgan promotor i òrgan ambiental i territorial de conformitat amb l'article 48.c.1 de la LOTUP, per afectar la proposta plantejada únicament a l'ordenació detallada del sòl urbà, d'acord amb l'article 51.1 de la LOTUP, s'ha procedit a sotmetre la documentació indicada a consultes a les següents administracions públiques afectades i a totes les persones, associacions, plataformes o col·lectius que s'hi hagen pronunciat o que hagen aportat suggeriments en la fase prèvia a la redacció del pla o programa, per un termini de 60 dies hàbils, amb aquestes dates:  
  
  
Administració pública consultada Consulta Informe  
1 Servei Territorial de Cultura (Patrimoni Cultural). Conselleria d'Educació, Cultura i Esport 07.08.2019 Amb data 17 de desembre de 2019 amb registre d'entrada núm. 3437 es presenta informe sobre aquest tema en el sentit favorable.  
2 Servei Territorial de Paisatge a València. Conselleria Política Territorial, Obres Públiques i Mobilitat 07.08.2019 No s'ha emés informe en el termini de consultes concedit.  
3 Direcció Territorial de Sanitat Universal i Salut Pública. Conselleria de Sanitat Universal i Salut Pública 07.08.2019 No s'ha emés informe en el termini de consultes concedit.  
4 Servei Territorial de Serveis Socials. Conselleria d'Igualtat i Polítiques Inclusives 07.08.2019 Amb data 29 d'octubre de 2019 amb registre d'entrada núm. 2997 es presenta informe sobre aquest tema en el sentit que no formula cap al·legació.  
5 Servei Territorial de Territori i Urbanisme. Conselleria Política Territorial, Obres Públiques i Mobilitat 07.08.2019 Amb data 22 d'octubre de 2019 amb registre d'entrada núm. 2923 es presenta informe sobre aquest tema en el sentit favorable.  
 En la fase prèvia de la redacció del pla no s'ha aportat cap suggeriment sobre aquest tema. S'ha publicat en el portal web i notificat a diverses associacions de la localitat, concretament a l'Agrupació Musical Jalonense i a l'Agrupació Musical Festival Band i al Col·legi d'Educació Infantil i Primària Verge Pobre de Xaló (vegeu l'apartat segon dels antecedents d'aquest informe).  
  
El Servei Territorial d'Urbanisme informa en data 17 d'octubre de 2019 (registre d'entrada núm. 2923/19, de data 22.10.2019): «Des del punt de vista de les competències d'aquest servei territorial, es considera prou justificat el compliment de la legislació d'aplicació, en concret del paràgraf transcrit en l'apartat anterior de l'article 63.3, per la qual cosa no cal plantejar objeccions a la tramitació.  
  
Es recorda a l'ajuntament la necessitat que, prèviament o simultàniament a l'aprovació definitiva de la present modificació, es produïsca la desafecció tant de l'immoble com de l'ús.» Sobre aquest tema cal indicar que l'Ajuntament de Xaló està tramitant de manera simultània la desafecció tant de l'immoble com de l'ús (vegeu el Butlletí Oficial de la Província d'Alacant núm. 26, de data 07.02.2020).  
La cap del Servei de Coordinació Administrativa i Suport Tècnic, de la Conselleria d'Igualtat i Polítiques Inclusives, informa en data 29 d'octubre de 2019 (registre d'entrada núm. 2997/19 de data 29.10.2019) que: «De conformitat amb el que estableix la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana, s'informa que aquesta conselleria no hi formula cap al·legació.»  
El director Territorial d'Educació, Cultura i Esport d'Alacant informe amb data 10 de desembre de 2019 (registre d'entrada núm. 3437/19 de data 17.12.2019) el següent:   
«Resolc:  
Primer  
Autoritzar, als efectes patrimonials, la modificació puntual núm. 14 de les normes subsidiàries de planejament de Xaló, canvi de qualificació de la parcel·la d'ús dotacional públic administratiu sanitari del carrer del Canonge Pedro Mauri, 7 (antic ajuntament) a residencial entre mitgeres, nucli històric tradicional, conforme amb la documentació presentada per la persona interessada; i recordar a l'Ajuntament l'obligació de redactar un catàleg de béns i espais protegits, per mancar el municipi d'aquest.  
  
No consta cap al·legació ni informe més sobre aquest tema per registre d'entrada.  
L'apartat segon de l'article 51 de la LOTUP disposa: «2. Una vegada s'hagen rebut els pronunciaments de les administracions públiques afectades i persones interessades, o quan haja transcorregut el termini atorgat per a això, l'òrgan ambiental i territorial elaborarà i remetrà a l'òrgan promotor i a l'òrgan substantiu, segons siga procedent, un dels documents següents:  
(?)  
b) Una resolució de l'informe ambiental i territorial estratègic, per considerar, d'acord amb els criteris de l'annex VIII d'aquesta llei, que el pla o programa no té efectes significatius sobre el medi ambient i el territori, i es resol l'avaluació ambiental i territorial estratègica pel procediment simplificat i indicant la procedència de la tramitació del pla o programa conforme amb el capítol següent o la seua normativa sectorial».  
Segon. Valoració dels possibles efectes sobre el medi ambient de la proposta  
Segons el parer del tècnic informant, es considera que la proposta no sembla que puga desplegar efectes sobre el medi ambient, sobretot tenint en compte que la modificació de qualificació que es proposa no suposa cap impacte sobre el medi ambient i el paisatge existent, per desenvolupar-se sobre un sòl urbà, la destinació del qual és ser edificat d'acord amb les determinacions de les normes urbanístiques actuals, i no comporta augment de l'edificabilitat i ocupació que li assigna en l'actualitat el planejament. Així mateix, es disposa de l'informe favorable del Servei Territorial de Cultura (Patrimoni Cultural), de la Conselleria d'Educació, Cultura i Esport, i, a més, cal indicar que aquesta edificació, objecte d'aquesta modificació, no constitueix un element de protecció del patrimoni històric artístic, arqueològic i cultural dels indicats en la norma 23 del planejament vigent, i no està subjecte pel planejament a un tractament especial segons la norma 23.  
  
Tercer. D'acord amb el que s'estipula en l'article 46.3 de la LOTUP, l'òrgan ambiental i territorial determinarà, tenint en consideració els criteris de l'annex VIII, el sotmetiment al procediment d'avaluació ambiental i territorial ordinari o simplificat, en funció de l'existència d'efectes significatius sobre el medi ambient, consulta prèvia a les administracions públiques afectades a les quals es refereixen els articles 48.d i 51.1 de la LOTUP.  
Segons el que s'exposa en l'apartat segon anterior, i d'acord amb els criteris de l'annex VIII de la Llei 5/2014, de 25 de juliol, de la Generalitat, es considera que no té efectes significatius sobre el medi ambient, i que se'n pot resoldre l'avaluació ambiental i territorial estratègica pel procediment simplificat.  
Quart. D'altra banda, de conformitat amb el que s'ha informat per qui subscriu en els diferents informes que hi ha en l'expedient i de l'informe emés pel Servei Territorial d'Urbanisme de data 17 d'octubre de 2019, cal indicar que la modificació proposada afecta a les determinacions de l'ordenació detallada definides en l'article 35 de la LOTUP i per això, l'aprovació definitiva correspondrà a l'Ajuntament en aplicació de l'article 44.5 de la mencionada llei.»  
Per tot el que s'ha exposat, qui subscriu proposa, segons estableix l'article 51 de la LOTUP, per considerar, d'acord amb els criteris de l'annex VIII d'aquesta llei, que la modificació del planejament avaluat no influeix en altres plans o programes, no té incidència en el model territorial vigent en el municipi ni produeix increment en el consum de recursos, no suposa afecció sobre elements del patrimoni natural i cultural i, consultades les administracions públiques amb competències afectades, es pot concloure que el procediment d'avaluació ambiental simplificada és suficient per a determinar que la modificació puntual número 14 de les normes subsidiàries del planejament municipal de Xaló no té efectes significatius sobre el medi ambient i el territori.  
  
Com que la modificació que ens ocupa consisteix en un canvi de qualificació de la parcel·la d'ús dotacional públic administratiu sanitari del carrer del Canonge Pedro Mauri, núm. 7, de 247 m² (antic ajuntament) a qualificar-la com a residencial entre mitgeres nucli tradicional i no suposa cap variació respecte de les determinacions urbanístiques vigents ni alteració significativa de l'estructura territorial prevista, no s'estima necessària l'elaboració d'un estudi d'integració paisatgística en els termes establits per l'article 6, en connexió amb l'annex II de la LOTUP, perquè no implica la proposta pretesa cap incidència en aspectes físics ni en el paisatge actual.  
Per consegüent, es proposa emetre l'informe ambiental i territorial estratègic favorable en el procediment simplificat d'avaluació ambiental i territorial estratègic de la modificació puntual número 14 de les normes subsidiàries del planejament municipal de Xaló, i pertoca continuar la tramitació de la modificació de planejament conforme amb el capítol III, «Tramitació dels plans no subjectes al procediment ordinari d'avaluació ambiental i territorial estratègica», del títol III, «Procediment d'elaboració i aprovació de plans i programes», del llibre 1 de la LOTUP, en concret el que es disposa en l'article 57. Així mateix, cal indicar, de conformitat amb l'apartat seté de l'article 51 de la LOTUP:  
  
«La resolució de l'informe ambiental i territorial estratègic emesa en el procediment simplificat es comunicarà a l'òrgan promotor i a l'òrgan substantiu, a l'efecte de continuar el procediment d'aprovació del pla o programa conforme amb el capítol següent d'aquesta llei o a la legislació sectorial corresponent. Aquesta resolució no serà susceptible de cap recurs, sense perjudici dels que, si és el cas, siguen procedents en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici dels que siguen procedents en via administrativa contra l'acte, si és el cas, d'aprovació del pla o programa.  
L'informe ambiental i territorial estratègic perdrà la vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació del pla o programa en el termini màxim de quatre anys des de la publicació. En tals casos, el promotor haurà d'iniciar novament el procediment d'avaluació ambiental i territorial estratègica simplificada del pla o programa.»  
Vist l'informe jurídic emés per la Secretaria municipal, en data set d'abril de dos mil vint, sobre procediment que cal seguir.  
Resultant que el procediment de sol·licitud d'inici de l'avaluació ambiental i territorial estratègica està regulat en la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana (d'ara en avant LOTUP), en concret, en els articles 50 i 51 del ja esmentat text legal.  
  
De conformitat amb els considerants exposats, i en ús de les atribucions que tinc conferides, he resolt:  
  
Primer  
Acceptar expressament els informes emesos per l'arquitecte tècnic municipal i pel secretari d'aquest ajuntament, de data set d'abril de 2020, que expressament s'incorporen a aquesta resolució servint de motivació a aquesta en els termes establits en l'article 88 de la Llei 39/2015, del procediment administratiu comú de les administracions públiques.  
  
Segon  
Concloure que la proposta de la modificació puntual número 14 de les normes subsidiàries del planejament municipal de Xaló no té efectes significatius sobre el medi ambient, d'acord amb els criteris establits en l'annex VIII de la LOTUP.  
  
Tercer   
Resoldre favorablement l'avaluació ambiental i territorial estratègica pel procediment simplificat de la proposta de modificació puntual número 14 de les normes subsidiàries del planejament municipal de Xaló, sense que s'establisquen condicionants ambientals.  
  
Quart  
Informar del contingut de la resolució de l'informe ambiental i territorial estratègic pel procediment simplificat a totes les persones interessades que apareguen en la tramitació ambiental d'aquesta actuació.  
  
Cinqué  
Ordenar la publicació de la resolució de l'informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 51.7 de la LOTUP.  
  
Sisé. Aquesta resolució d'informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si és el cas, siguen procedents en via contenciosa administrativa contra l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
  
Seté. Seguir en l'expedient el procediment i tràmits legalment establits per l'ordenament jurídic vigent i aplicable.  
  
Huité. L'informe complet pot consultar-se en la pàgina web de l'Ajuntament: www.xalo.org  
  
Xaló, 7 d'abril de 2020.- L'alcalde: Joan Miquel Garcés Font.